ཤང་ཀྲང་རྡོ་རྗེས་དེའི་ནང་གནད་དོན་ཞིག་ཡོད་པ་ཤེས་ནས་དེའི་ཐད་མི་སུ་ཞིག་ལ་བསྟུན་དགོས་མེད།སོ་སོའི་རང་དབང་རེད།དོན་ངོ་མ་བཤད་ན་རྒྱལ་ཁབ་ཀྱིས་ཁྱོད་ཚོ་ལུས་བདེ་སེམས་སྐྱིད་ཡོང་རྒྱུར་ཐུགས་ཁུར་གནང་བ་ལས།ཁྱོད་ཚོ་སྡུག་ལ་སྦྱར་བ་ཞིག་མ་རེད་ཅེས་སྐད་ཆ་མགོ་བོའི་དཀྱིལ་ནས་ཐོན་འགྲོ་བ་བཞིན་ངང་རྒྱུས་རིང་པོས་བཤད་པས་གློ་བུར་དུ་ང་གནས་སྤོས་བྱ་རྒྱུར་མོས་མཐུན་ཡོད་ཅེས་གློ་བུར་དུ་ཚོགས་རྭའི་དཀྱིལ་ནས་དེ་སྐད་གྲགས་པས།མི་ཚང་མ་ཧ་ལས་མོད་ཤང་གི་ལས་བྱེད་པ་གསུམ་པོ་ཟུམ་ལ་ཉེ་བའི་མིག་ཀྱང་སྒོར་དུ་ཕྱིན།སྒྲོག་ཙེའི་སྟེང་ནས་མར་སྒུར་ཏེ་བལྟ་དུས་དེ་ནི་ཨ་ཁུ་ཆོས་བཟང་རེད།